అంజలీదేవి

అభినవ సీతమ్మగా పేరొందిన అంజలీదేవి (ఆగష్టు 24, 1927 - జనవరి 13, 2014) 1950-75 తరానికి చెందిన తెలుగు సినిమా నటీమణి, నిర్మాత.Anjalidevi (ఐడిల్ బ్రెయిన్) ఆమె అసలు పేరు అంజనీ కుమారి. ఆమె నర్తకి కూడా. తన నటనా జీవితాన్ని రంగస్థలంతో ప్రారంభించింది. ఆమె భర్త పి.ఆదినారాయణరావు తెలుగు సినిమా రంగములో సంగీత దర్శకుడు. సినీరంగానికి చేసిన సేవలకు గాను అంజలీ దేవి 2006లో రామినేని ఫౌండేషన్ వారి విశిష్ట పురస్కారము, 2007లో మాధవపెద్ది ప్రభావతి అవార్డును అందుకున్నది.

బాల్యం
అంజలీదేవి 1927, ఆగష్టు 24న తూర్పు గోదావరి జిల్లా, పెద్దాపురంలో జన్మించింది. ఆమె చిన్నప్పటి పేరు అంజనీ కుమారి. సినిమా ప్రస్థానంలో దర్శకుడు సి. పుల్లయ్య ఆమె పేరు అంజలీ దేవిగా మార్చాడు.http://www.dnaindia.com/entertainment/report-i-feel-i-ve-lost-my-mother-chandramohan-on-anjali-devi-1950943

చిత్ర సమాహారం
నటిగా

1936లో రాజా హరిశ్చంద్రలో అంజలీదేవి చిన్న పాత్రతో పరిచయమైంది. ఆ తరువాత కష్టజీవిలో నాయికగా నటించింది. లవకుశలో ఎన్.టి. రామారావు సరసన నటించిన సీత పాత్ర మంచి పేరు తెచ్చిపెట్టింది. ఆ పాత్ర అప్పటి గ్రామీణ మహిళలను బాగా ప్రభావితం చేసింది. ఆమె కొన్ని గ్రామాలను సందర్శించడానికి వెళితే కొంతమంది ఆమెను నిజమైన సీతాదేవిగా భావించి మోకరిల్లిన సందర్భాలున్నాయని 1996లో ఒక వార్తా పత్రిక ముఖాముఖిలో పేర్కొన్నారు.http://www.thehindu.com/news/cities/chennai/veteran-actor-anjali-devi-dead/article5574548.ece సువర్ణసుందరి, అనార్కలిలో ఆమె నటన మన్ననపొందింది. దాదాపు 500 తెలుగు, తమిళ, కన్నడ చిత్రాలలో నటించింది. బృందావనం (1992), అన్న వదిన (1993), పోలీస్ అల్లుడు (1994) ఆమె నటజీవితంలో చివరి చిత్రాలు.

నిర్మాతగా

అనార్కలి (1955) లో అంజలీదేవి నాయికగా అక్కినేని నాగేశ్వరరావు జతన నటించిన సినిమాను నిర్మించింది. ఆ తరువాత భక్త తుకారాం (1973), చండీప్రియ (1980) నిర్మించింది. చండీప్రియలో జయప్రద నాయికగా శోభన్ బాబు, చిరంజీవి లతో నటించింది. మొత్తం ఈ సంస్థ 27 సినిమాలు నిర్మించింది.

కుటుంబం
ఆమె భర్త సంగీత దర్శకుడు ఆదినారాయణ రావు. ఆమెకు ఇద్దరు కుమారులు.

కొన్ని ముఖ్యమైన చిత్రాలు

 సంవత్సరం  సినిమా పేరు  భాష  పోషించిన పాత్ర  విశేషాలు 1936  రాజా హరిశ్చంద్ర  తెలుగు  లోహితాస్యుడు అంజలీదేవి నటించిన మొదటి సినిమా 1949  కీలుగుర్రం  తెలుగు  మోహిని (రాక్షసి)  అక్కినేని మొదటి సినిమా. 1950శ్రీ లక్ష్మమ్మ కథ తెలుగు లక్ష్మమ్మ  1950  పల్లెటూరి పిల్ల  తెలుగు  శాంత  అక్కినేని; ఎన్టీయార్ కలిసి నటించిన తొలి సినిమా1953  పక్కయింటి అమ్మాయి తెలుగు లీలాదేవి, పక్కింటమ్మాయి  రేలంగి నటించిన ప్రముఖ హాస్యచిత్రం. 1954  పెన్  తమిళం 1955  అనార్కలి  తెలుగు  అనార్కలి  1957  సువర్ణ సుందరి  తెలుగు  దేవకన్య సువర్ణసుందరి  1958  చెంచులక్ష్మి  తెలుగు  చెంచులక్ష్మి/లక్ష్మీదేవి1959  జయభేరి  తెలుగు  మంజువాణి  మంచి సంగీతభరిత చిత్రం.1962భీష్మ తెలుగు  అంబ ఎన్టీయార్ భీష్మునిగా నటించిన భారతకథ. 1963  లవకుశ  తెలుగు  సీతాదేవి  ఘనవిజయం సాధించిన చిత్రం.  1967  భక్త ప్రహ్లాద  తెలుగు  లీలావతి  రోజారమణి ప్రహ్లాదునిగా నటించిన చిత్రం భక్తి చిత్రం 1972  బడిపంతులు  తెలుగు ఎన్టీయార్ భార్య ఎన్టీయార్ బడిపంతులుగా నటించిన సందేశాత్మక చిత్రం 1973 తాతా మనవడు  తెలుగు సీత, రంగయ్య భార్య  దాసరి దర్శకత్వంలోని సందేశాత్మక చిత్రం. 1975  సోగ్గాడు  తెలుగు  శోభన్‌బాబు తల్లి  1976  మహాకవి క్షేత్రయ్య తెలుగు 1978  అన్నాదమ్ముల సవాల్  తెలుగు అన్నదమ్ముల తల్లి కృష్ణ, రజనీకాంత్ నటించిన ఏక్షన్ సినిమా. 1980చండీప్రియతెలుగు శోభన్ బాబు, చిరంజీవి నటించిన హిట్ చిత్రం. 1985 శ్రీ షిర్డీ సాయిబాబా మహత్యం తెలుగు బాయీజా బాయ్ విజయచందర్ నటించిన షిర్డీ సాయి జీవితచరిత్ర. 1992  బృందావనం తెలుగు  రాజేంద్రప్రసాద్ తల్లి మంచి కుటుంబ కథాచిత్రం

పురస్కారాలు
 ఫిలింఫేర్ అవార్డ్
 ఉత్తమ నటి - తెలుగు - అనార్కలి (1955)
 ఉత్తమ నటి - తెలుగు - సువర్ణ సుందరి (1957)
 ఉత్తమ నటి - తెలుగు - చెంచు లక్ష్మి (1958)
 ఉత్తమ నటి - తెలుగు - జయభేరి (1959)
 ఆచార్య నాగార్జున విశ్వవిద్యాలయం నుండి గౌరవ డాక్టరేట్.
 రఘుపతి వెంకయ్య పురస్కారం - 2005 లో తెలుగు సినీరంగం జీవితకాల సాఫల్యత గురించి.
 రామినేని పురస్కారం - 2006.
 ANR జాతీయ పురస్కారం - 2008.

 మరణం 
అంజలీ దేవి చెన్నైలో జనవరి 13, 2014 న, 86 సంవత్సరాలు వయస్సులో మృతి చెందారు.

ఇవీ చూడండి
అంజలీదేవి నటించిన సినిమాల జాబితా

మూలాలు

బయటి లింకులు

వర్గం:1927 జననాలు
వర్గం:తెలుగు సినిమా నటీమణులు
వర్గం:రఘుపతి వెంకయ్య పురస్కార గ్రహీతలు
వర్గం:తెలుగు కళాకారులు
వర్గం:2014 మరణాలు
వర్గం:తూర్పు గోదావరి జిల్లా సినిమా నటీమణులు
వర్గం:ఆచార్య నాగార్జున విశ్వవిద్యాలయం